text: Politiet fyrer folk
  14 september 2011 kl. 13.53
  Sydøstjyllands Politi har fyret medarbejdere over hele politi-kredsen. Det drejer sig om administrativt personale, oplyser Vejle Amts Folkeblad. 
  Politidirektør Lone Sehested vil ikke fortælle, hvor mange medarbejdere, det drejer sig om.
  - Vi har orienteret medarbejderne om, hvad der skal ske, og de direkte berørte har fået besked. Vi har været nødsaget til at foretage effektiviseringen, fordi der er administrative opgaver, som dels er blevet samlet i København, dels omorganiseret lokalt, siger politidirektøren til Vejle Amts Folkeblad.
   
  Målet med effektiviseringen er at kunne understøtte det operative personale bedst muligt og gøre sagsgangen i anklagemyndigheden mere smidig, forklarer politidirektøren.
  